Falck rykkede kort efter klokken 20 onsdag aften ud til en gårdbrand på Væggedalen ved Sdr. Onsild i nærheden af Hobro. Sammen med adskillige slukningskøretøjer fra Hobro og Arden ankom også flere dyrlæger til stedet for at vurdere dyrenes tilstand, og flere vogne med døde grise er observeret på stedet. Ilden er opstået inde i en bygning, hvor der både går søer og smågrise. Ved 22-tiden er brandfolkene ved at pakke sammen på stedet. Det er endnu ikke klarlagt, hvordan branden er opstået, men politiet mistænker en varmelampe for at være faldet ned i noget strøelse og antændt branden.
En brand har kostet adskillige grise livet på en gård ved Sdr. Onsild.